PATVIRTINTA

Klaipėdos Vydūno gimnazijos direktoriaus

2016 m. spalio 4 d. įsakymu Nr.V1-269

**KLAIPĖDOS VYDŪNO GIMNAZIJOS 2016 - 2019 METŲ KORUPCIJOS PREVENCIJOS PROGRAMA**

**I.BENDROSIOS NUOSTATOS**

1. Klaipėdos Vydūno gimnazijos (toliau-gimnazijos) korupcijos prevencijos programos (toliau – Programa) tikslas – atskleisti ir šalinti priežastis bei prielaidas korupcijai įstaigoje atsirasti ir plisti.

2. Programa parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57 2297; 2008, Nr.71 - 2700), Lietuvos Respublikos nacionalinės kovos su korupcija programa (Žin., 2002, Nr. 10 - 355, 2009, Nr. 60 - 2346; 2011, Nr.77 - 3727), Klaipėdos miesto savivaldybės administracijos 2014-2017 metų korupcijos prevencijos programa (patvirtinta Klaipėdos miesto savivaldybės administracijos direktoriaus įsakymu Nr.AD1-2293)

3. Programa siekiama vykdyti kryptingą korupcijos prevencijos politiką, o Programos įgyvendinimo priemonėmis siekiama užtikrinti skaidresnę, veiksmingesnę gimnazijos darbuotojų veiklą.

4. Šioje Programoje numatytos priemonės yra Lietuvos Respublikos nacionalinės kovos su korupcija dalis.

5. Korupcija kenkia demokratijai, ekonomikai ir teisės sistemai, todėl ypač daug dėmesio turi būti skirta korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui, būtina ugdyti visuomenės nepakantumą šiam reiškiniui.

6. Korupcinio pobūdžio nusikalstama veika yra ši: kyšininkavimas, tarpininko kyšininkavimas, papirkimas, kita nusikalstama veika, jei ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kita nusikalstama veika, kai tokias veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

**II. KORUPCIJOS PREVENCIJOS PRINCIPAI**

8. Korupcijos prevencija gimnazijoje įgyvendinama vadovaujantis šiais principais:

8.1.teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

8.2. visuotinio privalomumo – korupcijos prevencijos subjektais gali būti visi gimnazijos darbuotojai;

8.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

8.4. pastovumo – korupcijos prevencijos ir kontrolės priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

**III. PROGRAMOS TIKSLAI**

9. Svarbiausias programos tikslas – sustiprinti korupcijos prevenciją, užkirsti kelią korupcijos atsiradimui gimnazijoje, pašalinti teisės aktų, procedūrų, kitų veiklos sričių spragas, dėl kurių gali atsirasti sąlygos korupcijai.

10. Programa siekiama užtikrinti korupcijos prevencijos gimnazijoje principus ir įgyvendinti korupcijos prevencijos uždavinius.

**IV. PROGRAMOS UŽDAVINIAI**

11. Pagrindiniai programos uždaviniai:

11.1. nustatyti sritis, kuriose yra didžiausia galimybė ir sąlygos atsirasti korupcijai;

11.2. atskleisti korupcijos įstaigoje priežastis, sąlygas ir jas šalinti;

11.3. sukurti tinkamą ir veiksmingą korupcijos prevencijos gimnazijoje organizavimo, įgyvendinimo, priežiūros ir kontrolės mechanizmą;

11.4. padidinti gimnazijos darbuotojų teisinį sąmoningumą ir atsakingumą, kelti personalo kvalifikaciją korupcijos prevencijos srityje.

**V. PROGRAMOS ĮGYVENDINIMAS**

12. Didinti visuomenės pasitikėjimą gimnazija ir jos teikiamomis paslaugomis.

13. Korupcinė situacija vertinama ir korupcijos programos nuostatos bei jos vykdymo priemonių planas sudaromas 4 metams. Esant būtinybei, programa gali būti papildoma.

14. Šia programa siekiama sumažinti korupcijos pasireiškimo tikimybę gimnazijoje.

15. Programos įgyvendinimo kontrolę vykdo direktoriaus įsakymu paskirti asmenys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Klaipėdos Vydūno gimnazijos direktoriaus

2016 m. spalio 4 d. įsakymu Nr. V1-269

**KLAIPĖDOS VYDŪNO GIMNAZIJOS 2016-2019 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |
| --- | --- | --- | --- |
| Eil. Nr. | Priemonės pavadinimas | Įgyvendinimo laikas | Vykdytojas |
|  | Komisijos, įgaliotos vykdyti korupcijos prevenciją ir jos kontrolę, paskyrimas | 2016 m. spalis | A.Girdzijauskas |
|  | Patvirtinti gimnazijos Korupcijos prevencijos programą ir jos įgyvendinimo priemonių planą 2016-2019 metams | 2016 m. spalis | A.Girdzijauskas |
|  | Skelbti gimnazijos interneto svetainėje Korupcijos prevencijos programos įgyvendinimo 2016-2019 m. priemonių planą | 2016 m. spalis | A.Meškinienė |
|  | Supažindinti darbuotojus su Korupcijos prevencijos programos įgyvendinimo 2016-2019 m. priemonių planu | 2016 m. spalis | A.Meškinienė |
|  | Kontroliuoti gimnazijos gautos labdaros, paramos, spec. lėšų panaudojimą | Nuolat | Korupcijos prevencijos komisija |
|  | Viešai skelbti gimnazijos internetiniame puslapyje informaciją apie laisvas darbo vietas | Nuolat | A.Girdzijauskas |
|  | Skaidriai vykdyti specialistų, darbuotojų priėmimą ir atleidimo iš darbo | Nuolat | A.Girdzijauskas |
|  | Skelbti Centrinėje viešųjų pirkimų informacinėje sistemoje metinį planuojamų viešųjų pirkimų planą | Kasmet | A.Staišiūnas |
|  | Teikti gimnazijos metinę veiklos ataskaitą gimnazijos tarybai | Kasmet | A.Girdzijauskas |
|  | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones | Kasmet | A.Girdzijauskas  T.Meškinienė |
|  | Skelbti gimnazijos darbuotojų atlyginimų vidurkius gimnazijos svetainėje | Kas ketvirtį | G.Vaserienė |
|  | Siekti didinti viešųjų pirkimų apimtis per Centrinė perkančiąją organizaciją (toliau – CPO) atsižvelgiant į prekių ir paslaugų kataloge (toliau katalogas) pateiktų prekių, paslaugų ir darbų asortimentą | 2016-2019 metais | A.Staišiūnas |
|  | Dalyvauti mokymuose korupcijos prevencijos klausimais | 2016-2019 metais | T.Meškinienė |
|  | Nustatyti veiklos sritis, kuriose egzistuoja korupcijos pasireiškimo tikimybė | Kiekvienų metų II ketvirtį | T.Meškinienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_